stanford-oval/wikipedia huggingface dataset:
Selmar Odelein
Ura

Odelein kiekkoili juniorina Regina Pat Canadiens joukkueessa, jossa hän pelasi Saskatchewanin juniorisarjaa. Kaudella 1982–83 hän teki joukkueessa 70 pelissä 114 tehopistettä. Tämän jälkeen hän siirtyi syksyllä 1983 WHL:n Regina Patsiin, jossa hän oli yksi juniorikiekkoilun lupaavimmista pelaajista. The Hockey News arvosti Odeleinin kuudenneksi lupaavimmaksi puolustajaksi vuoden 1984 varaustilaisuudessa. Edmonton Oilers varasi hänet 21. vuorolla.
Odelein jatkoi uraansa Regina Patsissä vielä kahden seuraavan kauden ajan. Hän edusti Kanadaa nuorten maailmanmestaruuskilpailuissa vuosina 1985 ja 1986. Helmikuussa 1986 hän pääsi kokeilemaan NHL:ää neljän pelin ajaksi, mutta palasi takaisin Regina Patsiin loppukaudeksi. Seuraavana syksynä Odelein jatkoi uraansa Edmontonin farmijoukkue Nova Scotia Oilersissa AHL:ssä. Hän kuitenkin loukkasi polvensa kauden toisessa pelissä ja oli loppukauden sivussa.
Kaudella 1987–88 Odelein pelasi sekä farmissa että Edmontonissa, jossa pelasi yhteensä 12 runkosarjan ottelua. Edmonton Oilers voitti kyseisenä vuonna Stanley Cupin, mutta Odelein pelasi pudotuspelit farmissa. Kaudella 1988–89 Odelein pelasi enää vain kaksi ottelua NHL:ssä ja suurin osa kaudesta meni farmijoukkueessa. Kun kävi selväksi, että hänen uransa ei etenisi Edmontonissa, päätti Odelein liittyä Kanadan maajoukkueeseen kaudeksi 1989–90.
Syksyllä 1990 Odelein siirtyi Itävaltaan, jossa edusti kahtena kautena Innsbruckia ja Feldkirchiä. Kausilla 1992–93 ja 1993–94 hän pelasi Britannian pääsarjaa Nottingham Panthersissa ja Sheffield Steelersissä. Keväällä 1994 Odelein lopetti uransa jääkiekkoilijana.
Selmar Odelein on jääkiekkoilija Lyle Odeleinin veli.
Saint Etienne (yhtye)

| Saint Etienne |
| --- | --- |

Tiedot
Toiminnassa:  1988–
Tyylilaji:  house alternative rock indie-tanssimusiikki tekno synthpop dream pop
Jäsenet:  Sarah Cracknell Bob Stanley Pete Wiggs
Levy-yhtiö:  Heavenly Records Creation Records Sub-Pop  Mantra Records Sanctuary Records
Aiheesta muualla
sainetienne.com
Infobox OKNimi-testi OK: 
Saint Etienne on englantilainen indiemusiikkiyhtye. Yhtyeen keulahahmo on laulaja Sarah Cracknell (s. 1967). Muut yhtyeen jäsenet ovat Bob Stanley (s. 1964) ja Pete Wiggs (s. 1966). Yhtye on nimetty ranskalaisen jalkapalloseuran AS Saint-Étiennen mukaan.
Albumit > Studioalbumit

| Vuosi | Nimi | Levy-yhtiö | Britannian lista | USA:n elektronisen musiikin lista |
| --- | --- | --- | --- | --- |
| 1991 | Foxbase Alpha | Heavenly Records | 34 | - |
| 1993 | So Tough | Heavenly Records | 7 | - |
| 1994 | Tiger Bay | Heavenly Records | 8 | - |
| 1998 | Good Humor | Creation Records | 18 | - |
| 2000 | Sound of Water | Mantra Records | 33 | - |
| 2002 | Finisterre | Mantra Records | 33 | 11 |
| 2005 | Tales from Turnpike House | Sanctuary Records | 72 | 10 |
| 2012 | Words and Music by Saint Etienne | Heavenly, Universal UMC |  |  |
| 2017 | Home Counties | Heavenly |  |  |
| 2021 | I've Been Trying to Tell You | Heavenly |  |  |
Albumit > Kokoelmalevyt

| Vuosi | Nimi | Britannian lista | USA:n elektronisen musiikin lista | Muuta |
| --- | --- | --- | --- | --- |
| 1993 | You Need a Mess of Help to Stand Alone | - | - | Singlejen B-puolikokoelma. |
| 1995 | Fairy Tales from Saint Etienne | - | - | Japan only |
| 1995 | Too Young to Die - The Singles | 17 | - |  |
| 1996 | Casino Classics | 34 | - | Remiksauksia sisältävä tuplalevy. |
| 1997 | Continental | - | - | Julkaistu vain Japanissa. |
| 2001 | Interlude | - | - | Yhdysvalloissa julkaistu singlejen B-puolikokoelma. |
| 2001 | Smash the System: Singles and More | - | - | Tuplalevy. |
| 2005 | Travel Edition 1990-2005 | - | 20 | Vain Yhdysvalloissa |
| 2005 | Smash the System: Singles 1990–99 | - | - | Yhden levyn versio vuoden 2001 kokoelmasta. |
| 2008 | Boxette | - | - | Neljän levyn kokoelma: I Love to Paint, Built on Sand, Asleep at the Wheels of Steel ja Eric Random. |
Aiheesta muualla

Kotisivut (englanniksi)
Arvio: Smash The System – Singles And More. Soundi.
Finisterren arvio. Desibeli.net.
Finisterren arvio. Soundi.
Sauna – puhtaasti suomalainen

| Sauna – puhtaasti suomalainen |
| --- | --- |

Kirjailija:  Keijo Taskinen
Kieli:  suomi
Genre:  kuvateos
Kustantaja:  Kirjakaari
Julkaistu:  2011
Ulkoasu:  sidottu
Sivumäärä:  124
ISBN:  978-952-5969-01-6

Löydä lisää kirjojaKirjallisuuden teemasivulta
Sauna – puhtaasti suomalainen on Kirjakaaren vuonna 2011 julkaisema kovakantinen valokuvateos. Kirjaan on koottu läpileikkaus ja kattava kuvaus suomalaisesta saunakulttuurista. Kirjan syntyyn myötävaikutti Sauna from Finland -järjestön perustaminen vuonna 2009.
Sisältö

Sauna – puhtaasti suomalainen on suomalaisen saunasielunelämästä kertova kuvateos. Teoksessa tutustutaan suomalaisen saunakulttuurin tämänpäiväiseen moninaisuuteen, lisäksi kirja sisältää saunomis- ja ruokaohjeita. Teos esittelee myös gondoli- ja puhelinkoppisaunan sekä muita saunakulttuurin oheisilmiöitä, kuten turvesaunan ja saunajoogan. Pääosassa on kuitenkin suomalaisten suhde saunaan.
Kirjan valokuvat ovat eri puolilta Suomea, aina vanhoista metsäsaunoista moderneihin kylpylöihin. Kuvitus on pääasiallisesti kerätty kirjan yhteistyökumppaneilta ja sauna-alan yrityksiltä sekä matkailu- ja saunayhteisöiltä.
Yhteen kirjan sivuista on sisällytetty koivunlehden-tuoksu.
Kirja on käännetty neljälle kielelle, japaniksi, saksaksi, englanniksi ja venäjäksi.
Aiheesta muualla

Visit Sauna (Arkistoitu – Internet Archive)
Keskisuomalaisen arvostelu[vanhentunut linkki]
Kaupunkilehden arvostelu
Suomela-lehden arvostelu (Arkistoitu – Internet Archive)
Sauna puhdistaa suomalaisen, Koillissanomat Kulttuuriosio, Risto Pikkupeura, 6.7.2011, sivu 6
Kirjat: Lempeä pala suomalaisuutta, Karjalainen, Mia Rouvinen, 25.8.2011, sivu 18
Sauna ja suomalaisuus, Turun Sanomat Kulttuuriosio, Teea Jokihaara, 24.6.2011, sivu 28
Sauna puhtaasti suomalainen, Sauna-lehti, Raili Vihavainen ja Risto Elomaa, 3/2011, sivu 28
Sauna lämpiää yhä useammin, Maaseudun tulevaisuus, Katja Koljonen, 1.7.2011, sivu 20
Yksinkertainen hiljainen ylistys, Aamulehti (Ylänurkka), Jorma Pokkinen, 24.6.2011, sivu A02
Sauna-kirja kustantajan sivuilla[vanhentunut linkki].
Seututie 664

Seututie 664 Isojoen keskustassa.
Seututie 664 on tie, joka kulkee Honkajoelta Kristiinankaupunkiin. Tien pituus on 50 kilometriä.
Tien kulku

Tie saa alkunsa Honkajoelta kantatien 44 risteyksestä. Täältä tie kulkee ensin noin viiden kilometrin verran Honkajoen metsiä halkoen, jonka jälkeen se kohtaa Satakunnan ja Etelä-Pohjanmaan maakuntarajan. Täältä tie jatkuu pääosin metsiä halkoen noin yhdeksän kilometrin verran, kunnes se saapuu Isojoen keskustaan. Täällä tie kohtaa Kuvaskankaalta tulevan seututien 661 risteyksen, jonka kanssa tie lähtee menemään yhteistä linjausta pitkin kohti luodetta.
Sivuutettuaan Isojoen keskustan tie etenee noin puolentoista kilometrin verran yhdessä seututien 661 kanssa, jonka jälkeen se erkaantuu Pettukylässä pohjoiseen kohti Kauhajokea. Täältä tie kulkee noin neljän ja puolen kilometrin verran, jonka jälkeen se ylittää Heikkilänjoen. Tämän jälkeen tie jatkuu noin neljä kilometriä pääosin suorana tienä, saapuen sen jälkeen Vanhakylään. Vanhastakylästä tie etenee noin kolme kilometriä, jota seuraa Etelä-Pohjanmaan ja Pohjanmaan maakuntarajan ylitys.
Täältä noin kahden kilometrin päässä tie kohtaa Karijoelle menevän seututien 687 risteyksen. Seuraavaksi tie etenee noin kolmen ja puolen kilometrin verran, jonka jälkeen se ylittää Karijoen sekä saapuu Dagsmarkiin. Sieltä tie etenee vielä noin kuuden kilometrin verran Karijokea myötäillen, kunnes se saapuu Kristiinankaupungin Lapväärttiin ja päättyy Kristiinankaupungista Kauhajoelle johtavan seututien 663 risteykseen.
Tien osoitenimenä on kantatieltä 44 Satakunnan ja Etelä-Pohjanmaan maakuntarajalle Isojoentie, sieltä seututien 661 eteläiseen haaraan Isojoelle Honkajoentie, Isojoelta Etelä-Pohjanmaan ja Pohjanmaan maakuntarajalle Kristiinantie, sieltä Dagsmarkiin uudestaan Isojoentie, Dagsmarkista Peruksentien risteykseen Dagsmarkintie ja sieltä seututien 664 risteykseen Lapväärtintie.
Selmasongs

| Selmasongs Björk |
| --- | --- | --- |

Soundtrack-albumin tiedot
 Julkaistu: 18 syyskuuta 2000
 Tuottaja(t): Björk, Mark Bell
 Tyylilaji: electronica, taidemusiikki, vaihtoehtorock, trip hop
 Kesto: 32.14
 Levy-yhtiö: One Little Indian
Björk muut julkaisut
| Homogenic 1997 | Selmasongs 2000 | Vespertine 2001 |
Selmasongs on Lars von Trierin elokuvan Dancer in the Dark soundtrack, joka julkaistiin vuonna 2000. Kaikki albumin kappaleet on säveltänyt Björk. Albumi on nimetty Björkin roolihahmon Selman mukaan.
Kappaleet

Overture (instrumentaali) (Björk) – 3:38
Cvalda (mukana Catherine Deneuve) (Björk) – 4:48
I've Seen It All (mukana Thom Yorke) (Björk–Sjón–von Trier) – 5:29
Scatterheart (Björk–Sjón–von Trier) – 6:39
In The Musicals (Björk) – 4:41
107 Steps (mukana Siobhan Fallon) (Björk–Sjón–von Trier) – 2:36
New World (Björk–Sjón–von Trier) – 4:23
Elokuvassa kuullaan kaikki muut kappaleet lukuun ottamatta kappaletta "New World". "New World" soi kuitenkin videolla lopputekstien aikana. Kappaleen "I've Seen It All" laulaa Björk yhdessä Thom Yorken kanssa. Elokuvassa kuullaan näyttelijä Peter Stormaren ääntä.
Björk teki kappaleeseen "Scatterheart" suuria muutoksia soundtrackiä varten. Sanat ovat erilaiset, ja Björk laulaa yksin, toisin kuin elokuvassa.
Aiheesta muualla

Björk.com (Arkistoitu – Internet Archive)
Shelby McEwen

Shelby McEwen (s. 6. huhtikuuta 1996) on yhdysvaltalainen korkeushyppääjä, joka saavutti hopeaa vuoden 2024 olympialaisissa Pariisissa. Lisäksi hän on voittanut korkeushypyn hopeaa sisäratojen MM-kilpailuissa Glasgow´ssa vuonna 2024. Ulkoratojen MM-kisoissa McEwen on ollut viides vuonna 2022 Eugenessa ja seitsemäs vuonna 2023 Budapestissa. Yhdysvaltojen mestaruuden hän on voittanut kahdesti sekä ulkoradoilla (2022, 2024) että hallissa (2023, 2024). Ennätyksekseen McEwen on hypännyt tuloksen 236cm vuonna 2024.
Shelby Cheslek

| Shelby Cheslek> Henkilötiedot |
| --- | --- |
Syntynyt: 8. joulukuuta 1992 (ikä 31)
Kansalaisuus:   Yhdysvallat
Ammatti:  Koripalloilija
Koripalloilija
Aktiivisena:  2011–
Pelipaikka:  keskushyökkääjä
Pituus:  196 cm
Nyk. joukkue:  Forssan Alku
Sarja:  Naisten Korisliiga
Shelby Cheslek (s. 8. joulukuuta 1992) on yhdysvaltalainen koripalloilija, pelipaikaltaan keskushyökkääjä. Hän on pituudeltaan 196-senttimetrinen. Hän edustaa Suomen Korisliigassa Forssan Alkua.
Cheslek edusti Yhdysvaltain yliopistosarjoissa kausina 2011–2016 Gonzaga Universitya. Hän on sittemmin pelannut Kreikassa, Turkissa, Espanjassa, Unkarissa ja Australiassa. Hän siirtyi Suomeen Forssan Alun joukkueeseen kaudeksi 2023–2024. Hän pelasi Korisliigan runkosarjassa 21 ottelua ja teki niissä ottelua kohden keskimäärin 18,0 pistettä, otti 13,1 levypalloa ja antoi 4,8 koriin johtanutta syöttöä. Hän oli runkosarjan levypallotilaston ykkönen.
Selongey

| Selongey |
| --- | --- |
 Selongeyn kirkko
 vaakuna
 Selongey
 Koordinaatit: 47°35′19″N, 5°11′11″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Dijon
Pinta-ala:  
 – Kokonaispinta-ala:  46,4 km²
Korkeus:  278 m
Väkiluku (2018):  2 413 
 – Väestötiheys:  52 as./km²
Kunnan numero:  21599
Infobox OKVirheellinen NIMI-arvo: 
Selongey on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 35 kilometriä Dijonin kaupungista pohjoiseen.
Kunnan alueella on 100-luvulta peräisin olevan roomalaisen huvilan jäänteet. Huvilasta löydetyt huonekalut ovat nähtävillä Dijonin arkeologisessa museossa. Kunnan keskustassa oleva kirkko on peräisin 1200-luvulta, ja se on ollut linnoitettu. Kirkkoa on muutettu 1500-, 1600- ja 1700-luvuilla. Selongeyssa on keittiövälineitä valmistava yritys Groupe SEB. Se oli alkujaan vuonna 1857 perustettu peltisepänpaja. 1900-luvulla yrityksestä tuli osa Groupe SEB:tä ja siellä kehitettiin painekattiloita. Tammikuussa 1953 Frédéric Lescure lanseerasi kehittämänsä painekattilan ja rekisteröi sille nimen Cocotte-minute. Vuonna 1975 näitä painekattiloita myytiin noin 1,7 miljoonaa kappaletta.
Tunnettuja kuntalaisia

Frédéric Lescure (1904-1993), Cocotte-minute -painekattilan keksijä
Aiheesta muualla

Kuvia tai muita tiedostoja aiheesta Selongey Wikimedia Commonsissa
Scudetto

Scudetto
Italian jalkapallon pääsarjan eli Serie A:n mestaruus tunnetaan yleisesti nimellä scudetto (sanasta scudo, kilpi, sanatarkasti pieni kilpi). Jalkapallon lisäksi kilvestä kilpaillaan kuitenkin myös monien muiden urheilulajien pääsarjoissa, kuten jääkiekon Serie A:ssa.
Scudetton voittanut seura saa oikeuden pitää seuraavan kauden ajan pelipaidassaan kilven muotoista tunnusta, jossa ovat Italian lipun värit: vihreä, valkoinen ja punainen. Kymmentä scudettoa kohden saa joukkue lisätä pelipaitaansa pysyvästi yhden tähden. Näin esimerkiksi Juventuksella on kolme tähteä pelipaidassaan.
Ruotsi kesäolympialaisissa 2004

Ruotsi osallistui Ateenan kesäolympialaisiin 2004 115 urheilijan joukkueella. Maa saavutti urheilulajeissa seitsemän mitalia, joista neljä oli kultaisia, kaksi hopeista ja yksi pronssinen.
Mitalistit > Kultaa

Stefan Holm – yleisurheilu, miesten korkeushyppy
Christian Olsson – yleisurheilu, miesten kolmiloikka
Carolina Klüft – yleisurheilu, naisten seitsenottelu
Henrik Nilsson, Markus Oscarsson – melonta, miesten K2 - 1000 metriä
Mitalistit > Hopeaa

Malin Baryard-Johnsson, Rolf-Göran Bengtsson, Peter Eriksson, Peder Fredericson – ratsastus, esteratsastus, joukkue
Ara Abrahamian – paini, 84 kg
Mitalistit > Pronssia

Therese Torgersson, Vendela Zachrisson – purjehdus, naisten 470
Saksan liittopäivävaalit 2002

Saksan liittopäivävaalit 2002  järjestettiin 22. syyskuuta 2002. Vaaleissa annettiin 47 996 480 hyväksyttyä ääntä äänestysaktiivisuuden ollessa 79,1 prosenttia. Vaaleissa vallasta kamppailivat liittokansleri Gerhard Schröderin johtama sosiaalidemokraattien ja vihreiden koalitiohallitus ja Edmund Stoiberin johtama kristillisdemokraattien ja vapaademokraattien oppositiokoalitio.
Tulokset

Sosiaalidemokraatit menettivät kannatustaan mutta voittivat silti täpärästi tulostaan parantaneet kristillisdemokraatit. Vihreiden vaalivoitto varmisti Schröderin hallituksen jatkamisen, sillä hallituspuolueet saivat liittopäiville yhteensä 306 paikkaa kaikkiaan 603 paikasta. Myös vapaademokraatit lisäsivät kannatustaan, kun taas sosialistinen PDS jäi viiden prosentin äänikynnyksen alapuolelle ja sai siksi liittopäiville vain kaksi äänestäjien suoraan valitsemaa edustajaa.
Aiheesta muualla

Kuvia tai muita tiedostoja aiheesta Saksan liittopäivävaalit 2002 Wikimedia Commonsissa
Senni Nieminen

| Senni Nieminen> Henkilötiedot |
| --- | --- |
Syntynyt: 21. maaliskuuta 1905 Turku
Kuollut: 28. heinäkuuta 1970 (65 vuotta) Turku
Kansalaisuus:   Suomi
Ammatti:  näyttelijä
Puoliso:  Toivo Lehto (vih. 1940; ero 1945) Taito Mäkelä (vih. 1952; k. 1970)
Näyttelijä
Aktiivisena:  1943–1970
Merkittävät roolit:   Anderssonska  Omena putoaa (1952)  Hanna Nieminen  Elokuu  Hilma  Hilma 
Palkinnot
  Parhaan naissivuosan Jussi  Omena putoaa 1952  Elokuu 1957  Täällä alkaa seikkailu 1965  
Aiheesta muualla
IMDb 
Elonet
Senni Nieminen (myös Senni Lehto, oik. Xenia Aleksandra Mäkelä, 21. maaliskuuta 1905 Turku – 28. heinäkuuta 1970 Turku) oli suomalainen näyttelijä. Hän oli kiinnitettynä Turun Työväen Teatteriin 1927–1946 ja Turun Kaupunginteatteriin vuodesta 1946. Teatterin ohella hän näytteli elokuvissa, televisiossa ja radioteatterissa. Näyttelijälaadultaan hän oli komedienne.
Vuonna 1958 alkoi radiossa kuunnelmasarja Hilma ja Akseli, joka vuonna 1961 muutti televisioon Ere Kokkosen ohjaamana ja jatkui Akselia näytelleen Hemmo Airamon kuoltua Hilma-nimisenä 1967–1970. Sarjan käsikirjoittaja oli turkulainen Paavo Vihervä.
Senni Nieminen oli naimisissa näyttelijä Toppo Lehdon kanssa vuosina 1937–1943 ja näyttelijä Taito Mäkelän kanssa vuodesta 1952 kuolemaansa asti.
Palkinnot ja tunnustukset

Pro Finlandia -mitali 1955
Aiheesta muualla

Senni Nieminen Elonetissä.
Sam Cooke

| Sam Cooke |
| --- | --- |
 Cooke vuonna 1963
Henkilötiedot
Syntynyt: 22. tammikuuta 1931 Clarksdale, Mississippi, Yhdysvallat
Kuollut: 11. joulukuuta 1964 (33 vuotta) Los Angeles, Kalifornia, Yhdysvallat
Muusikko
Taiteilijanimi:  Sam Cooke 
Laulukielet:  englanti
Aktiivisena:  1950–1964
Tyylilajit:  R&B, soul, gospel, pop
Soittimet:  laulu, piano, kitara
Levy-yhtiöt:  Specialty, Keen, RCA
Aiheesta muualla
www.samcooke.com
  [ Muokkaa Wikidatassa ] [ ohje ]  
Sam Cooke (alun perin Samuel Cook, 22. tammikuuta 1931 Clarksdale, Mississippi – 11. joulukuuta 1964 Los Angeles, Kalifornia) oli yhdysvaltalainen soul-, gospel- ja rhythm and blues -laulaja ja lauluntekijä.
Cooke on tärkeimpiä ja arvostetuimpia soul- ja r&b-muusikoita, ja hän raivasi musiikkityylin suosiota myös laajemmalle. Cooken tunnetuimpia kappaleita ovat muun muassa ”You Send Me”, ”Chain Gang”, ”Wonderful World”, ”Bring It On Home to Me” ja ”A Change Is Gonna Come”. Cooke valittiin ensimmäisten muusikoiden joukossa Rock and Roll Hall of Fameen vuonna 1986.
Elämä ja ura > Nuoruus

Sam Cooke (alun perin Cook) syntyi 22. tammikuuta 1931 Clarksdalessa Mississippissä. Hänen isänsä Charles Cook oli baptistipappi, ja hänellä oli seitsemän sisarusta. Cooke lauloi lapsena isänsä kirkon kuorossa. Perhe muutti 1930-luvun puolivälissä Chicagoon, missä Charles Cook nousi merkittävään asemaan uskonnollisessa yhteisössään. Lapsena Sam Cooke perusti kolmen sisaruksensa kanssa lauluyhtyeen The Singing Children. Teini-ikäisenä hän kuului Teen Highway QCs -nimiseen gospelyhtyeeseen, joka esiintyi kirkoissa ja uskonnollisissa tilaisuuksissa.
Diskografia > Studioalbumit ja livealbumit

Sam Cooke (1958)
Encore (1958)
Tribute to the Lady (1959)
The Wonderful World of Sam Cooke (1960)
Cooke’s Tour (1960)
Hits of the 50’s (1960)
Swing Low (1961)
My Kind of Blues (1961)
Twistin’ the Night Away (1962)
Mr. Soul (1963)
Night Beat (1963)
Ain’t That Good News (1964)
Sam Cooke at the Copa (1964)
Live at the Harlem Square Club, 1963 (1985)
Diskografia > Kokoelma-albumit

Sam Cooke Forever (RCA, 1975)
Dokumentteja

Lady You Shot Me: Sam Cooken tarina (Lady You Shot Me: Life and Death of Sam Cooke, Saksa 2017)
Aiheesta muualla

Kuvia tai muita tiedostoja aiheesta Sam Cooke Wikimedia Commonsissa
Sam Cooke Internet Movie Databasessa. (englanniksi)
Shock Group (lehti)

Shock Group oli vuosina 1977-1978 ilmestynyt suomalainen nuortenlehti, jonka julkaisijana toimi keiteleläinen Blueman-vaatetehdas. Firma valmisti lisenssillä brittiläisiä Lee Cooper -farkkuja ja -asusteita.
Blueman halusi tavoittaa potentiaaliset kuluttajat mahdollisimman laajalti ja pitää heidät brändiuskollisina myös oman nuortenlehden avulla.
Syntyi julkaisu Shock Group, joka kirjoitti nuorisoa kiinnostavista aiheista, kuten televisio-, elokuva-, urheilu- ja poptähdistä. Jokaisesta lehdestä löytyi Bluemanin omia tuotemainoksia ja Lee Cooper -logoja, myös muiden firmojen mainoksia.
Lehden päätoimittaja oli Matti Kyllönen.
Sauna Open Air

Sauna Open Air Metal päälava vuonna 2005 Ratinanniemen puistossa.
Saunan vuoden 2011 toinen pääesiintyjä Judas Priest.
Katsojia päälavan edessä Queensrÿchen keikan aikana vuoden 2011 Saunassa.
Sauna Open Air Metal Festival on Tampereen keskustassa järjestettävä metallimusiikkifestivaali. Se järjestettiin ensimmäisen kerran vuonna 2004 yksipäiväisenä, mutta jo vuonna 2005 se laajeni kolmipäiväiseksi. Festivaali on järjestetty eri vuosina urheilustadion Ratinan päädyssä sijaitsevassa Ratinanniemen puistossa, Hämeenpuiston eteläisessä päädyssä sijaitsevassa Eteläpuistossa sekä Hakametsän jäähallin parkkialueella.
Vuoden 2013 festivaalin jälkeen Sauna Open Air ajautui konkurssiin. Sauna Open Airin jälkeen Tampereelle perustettiin uusi South Park -rockfestivaali.
Vuonna 2019 festivaali teki paluun kuuden vuoden tauon jälkeen ja se järjestettiin Ratinanniemen puistossa.
Esiintyjät

Luettelo Sauna Open Air Metal Festivalin esiintyjistä
Aiheesta muualla

Kuvia tai muita tiedostoja aiheesta Sauna Open Air Metal Festival Wikimedia Commonsissa
Tapahtuman kotisivut
Ruskean koiran tapaus

Joseph Whiteheadin veistos, joka pystytettiin vuonna 1906 Batterseassa, Lontoossa, Ruskean koiran muistoksi. Patsas oli Batterseassa vuosina 1906–1910.
Ruskean koiran tapaus oli vivisektiota koskenut poliittinen kiista, joka riehui Englannissa vuosina 1903–1910. Siihen kuului ruotsalaisten feministien soluttautuminen Lontoon yliopiston lääketieteen luennoille, järjestetyt tappelut lääketieteen opiskelijoiden ja poliisien välillä, koirapatsaan poliisisuojelus, kunnianloukkausoikeudenkäynti Royal Courts of Justicessa sekä kuninkaallisen komission perustaminen tutkimaan eläinten käyttöä kokeissa. Tapauksesta tuli tunnettu oikeustapaus (ransk. cause célèbre) joka jakoi maata.
Kiistan laukaisivat syytökset, joiden mukaan helmikuussa 1903 University College Londonin fysiologian laitoksen fysiologi William Bayliss suoritti 60 lääketieteen opiskelijasta koostuvan yleisön edessä laittoman vivisektion ruskealla terrierillä, joka Baylissin ja hänen ryhmänsä mukaan oli riittävän hyvin anestesioitu, mutta joka ruotsalaisten aktivistien mukaan oli tajuissaan ja koki kovia. National Anti-Vivisection Society tuomitsi menettelyn julmaksi ja laittomaksi. Bayliss, jonka tutkimukset koirilla johtivat hormonien löytämiseen, raivostui maineeseensa kohdistuneesta hyökkäyksestä. Hän nosti syytteen kunnianloukkauksesta ja voitti kanteen.
Vivisektion vastustajat tilasivat pronssisen koirapatsaan muistomerkiksi, joka paljastettiin Batterseassa vuonna 1906, mutta lääketieteen opiskelijat suuttuivat sen provokatiivisesta kyltistä, mikä johti toistuvaan muistomerkin vandalisointiin ja ympärivuorokautiseen poliisivartioinnin tarpeeseen niin kutsuttujen anti-doggereiden varalta. 10. joulukuuta 1907 tuhat lääketieteen opiskelijaa marssi keski-Lontoon läpi kantaen ja heiluttaen koiraa esittävällä hahmolla varustettuja keppejä ottaen yhteen suffragettien, ammattiliittolaisten ja 400 poliisivirkailijan kanssa.
Taustaa > Cruelty to Animals Act 1876

Englannissa ja parlamentin ylä- ja alahuoneessa oli huomattavaa vastustusta vivisektiota kohtaan kuningatar Victorian valtakauden aikana vuosina 1837-1901. Kuningatar itse vastusti sitä voimakkaasti. Nimitys "vivisektio" viittasi elävien eläinten dissektioon, joko anestesteettien kanssa tai ilman niitä tehtyyn, suoritettuna usein lääketieteen opiskelijoiden yleisön edessä. Britanniassa oli vuonna 1875 noin 300 eläinkoetta, lukumäärä, joka oli noussut 19 084:n vuonna 1903, kun ruskea koira oli vivisektion kohteena, ja vuonna 2012 4,11 miljoonaan, joista koirien määrä oli 4643.
Vastustus johti siihen, että heinäkuussa 1875 Britannian hallitus perusti ensimmäisen kuninkaallisen komission tutkimaan käytäntöä altistaa eläviä eläimiä kokeille tieteellisissä tarkoituksissa. Kuultuaan, että tutkijat eivät käyttäneet säännöllisesti anestesia-aineita, komissio suositteli joukkoa toimenpiteitä, mukaan lukien kieltoa käyttää koiria, kissoja, hevosia, aaseja ja muuleja kokeissa. General Medical Council ja British Medical Journal vastustivat, ja niinpä ylimääräinen suojelutoimi otettiin käyttöön sen sijaan. Tulos oli Cruelty to Animals Act 1876, jota NAVS kritisoi "pahamaineiseksi mutta hyvin nimetyksi".